section_heading: Igrački početci
paragraph_text: Rođen je 17. lipnja 1986. u zagrebačkom naselju Peščenica u obitelji roditelja profesora hrvatskog jezika i filozofije. Prve poduke iz košarke dobio je od sedam godina starijeg brata Ivana, nadarenog igrača koji je nakon ozljede koljena u 17. godini odustao od igračke karijere i posvetio se trenerskom zvanju. Košarkaške početke ostvario je u Maksimiru, nakon čega je prešao u svoj prvi profesionalni klub, Zrinjevac te sa 16 godina debitirao za prvu momčad.